بیرلشمیش میللت‌لر تشکیلاتی‌نین(بمت) باش کاتیبی آنتونیو گوترش، قورومون بوروکراتیک قورولوشونو تنقید ائتدی.
گوترش، آمریکا طرفین‌دن بمت-ده کئچیریلن یوکسک سویه‌لی قاتیلیملی بیرلشمیش میللت‌لر تشکیلاتی‌ "رفورمو توپلانتیسیندا" دانیشدی.
بعض" اؤز قانون‌لاریمیزین، بیزیم تاثیرسیز اولماغیمیز اوچون قورولموش بیر سوی-قصد اولا بیله‌جگی دوشونجه‌سینه قاپیلیرام". دئین گوترش، بمت-دن کؤمک گؤزله‌ین محتاج وضعیت‌دکی اینسان‌لار اوچون اصلاحات آپاریلماسی‌نین بیر ضرورت اولدوغونو ایفاده ائتدی.
بمت-نین ان اؤنملی وظیفه‌لری‌نین باشیندا واسیطه‌چی‌لیک و باریشین قورونماسی‌نین گلدیگینه ایشاره ائدن گوترش، "باریش و امنیت آلت یاپیمیزی اصلاحاتا ائدیریک. اؤنلیجی تدبیرلر و واسیطه‌چی‌لیک مسئله‌لرینده داها سرعت‌لی، باریشی قوروما عملیات‌لاریندا داها تأثیرلی اولماق ایستییریک". ایفاده‌لرینی ایستیفاده ائتدی.
گوترش، بمت-نین ایدارچی‌لیگی موضوعسوندا دا اهمیت‌لی اصلاحات ایشلری آپاردیق‌لارینی قید ائده‌رک "پروسه‌دورلارین ساده‌لشدیریلمه‌سی، قرار وئرمه پروسه‌لری‌نین یئرلشدیریلمه‌سی، شفافلیغین آرتیریلماسی، وئریملیلیق و حساب وئربیلیرلی‌لیک موضوعلاریندا گئنیش ایدارچی‌لیک اصلاحاتی پروژه‌سی آپاریریق". دئیه دانیشدی.
توپلانتیا قاتیلان آمریکا پرزیدنتی دونالد ترامپ ایسه دانیشماسینا، بمت-نین درحال یانین‌داکی "ترامپ Towerı" ایشاره ائده‌رک؛
جاده‌نین" قارشی‌سین‌دان باخاندا بؤیوک پوتانسیل گؤرورم". دئیه‌رک باشلادی.
ترامپ، بمت-نین اینکیشاف، ایداره ائتمه، باریش و امنیت مسئله‌لرینده داها یاخشی ایشلر اورتایا قویاجاغینی ایفاده ائتدی.
بمت-نین احتیاج‌لارا یاردیم و باریشی قوروماق کیمی چوخ معتبر وظیفه‌لری اولدوغونو قید ائدن ترامپ، "بیرلشمیش میللت‌لر، بوروکراسی و پیس ایدارچی‌لیک سببین‌دن پوتانسیلینی اورتایا قویامادی. 2000-جی ایلدن بو یانا بمت-نین نورمال بودجه‌سی یوزده‌سی 140، پرسونل ساییسی ایسه ایکی دفعه‌دن چوخ آرتماسینا باخمایا‌راق، بو یاتیریملا موتناسیب نتیجه‌لر گؤرموروک". دئدی.
آمریکا پرزیدنتی ترامپ، بمت باش کاتیبی آنتونیو گوترش‌ین ده بوروکراسی‌نین آزالدیلماسی، سیستمین یئنی‌لنمه‌سی و بمت-نین اساس میسیونونو داها یاخشی گؤرمه‌سی اوچون قرالی آددیم‌لار آتماسی لازیم اولدوغونو سؤیله‌دی.
